OpenLLM-France/wikimedia huggingface dataset:
# Sogn

Sogn a oa unan eus rouantelezhioù Norge er Grennamzer, hiziv e fylke Sogn og Fjordane.

## Istor

En amzer ar Vikinged, e oa ur rouantelezh anvet Sygnafylki. Un toullad rouaned zo anavezet :
* Harald Gullskjegg (barv alaouret), tad Ragnhild, pried kentañ Halfdan an Du
* Halfdan an Du
* Harald Iañ Norge
# Sogn og Fjordane

Sogn og Fjordane zo ur gontelezh e kornaoueg Norvegia, etre Møre og Romsdal, Oppland, Buskerud ha Hordaland. E 2016 e oa 109 530 a dud o vevañ enni. En em astenn a ra war 4 917 km². Leikanger eo ar gêr-benn.
Sogn og Fjordane eo ar gontelezh eus Norvegia gant ar muiañ a dud a ra gant an doare norvegeg anvet nynorsk.
# Sognefjord

Ar Sognefjord zo ur fjord e Norvegia, e kontelezh (fylke) Sogn og Fjordane.
Gant e 204 kilometr hed ez eo ar fjord brasañ e Norvegia hag en Europa, ha gant e 1 308 metr donder ez eo an hini donañ er bed a-bezh. Meur a vrec'h vihan zo, evel an Aurlandsfjord, al Lustrafjord hag an Nærøyfjord. Emañ genoù ar Sognefjord war-dro 70 km en hanternoz da gêr Bergen, hag en em astenn a ra e diabarzh an douaroù a-hed 204 km. Ar vrec'henn bennañ, ar Sognefjord e-unan, zo war-dro 5 km a led dezhi. Ar menezioù a gaver en-dro d'ar Sognefjord a c'hall kaout ouzhpenn 1 000 metr a uhelder.
Gant ar c'haer m'eo ar Sognefjord e teu touristed a-vern d'al lodenn-se eus Norvegia, ha war an touristerezh eo diazezet armerzh ar c'hornad evit ul lodenn vat.

## Liammoù diavaez

a vo kavet e Wikimedia Commons.
* www.sognefjord.no
# Soignies

Soignies (izelvroeg : Zinnik ; walloneg : Sougniye) zo ur gumun e Belgia e Proviñs Hainaut. Pennlec'h Arondisamant Soignies eo.
a vo kavet e Wikimedia Commons.
# Soignolles

Kumunioù Bro-C’hall :
| Anv | Soignolles |
| Skoed | |
| Lec'hiadur Soignolles e Kanton Bretteville-sur-Laize hag en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes du Cingal |
| Kanton | Bretteville-sur-Laize |
| Kod INSEE | 14674 |
| Kod post | 14190 |
| Maer | Annick Jeanne |
| Amzer-gefridi | 2008-2014 |
| Gorread | 5,77 km² |
| Led | 49° 01' 48" Norzh |
| Hed | 00° 12' 32" Kornôg |
| Uhelder kreiz | .. m |
| Uhelder bihanañ | 60 m |
| Uhelder brasañ | 104 m |
| Poblañs hep kontoù doubl | 90 (2008) |
| Stankter | 16 a./km² |
| Lec'hienn ar gumun | |
Soignolles a zo ur gumun eus departamant gall Calvados e Bro-C'hall.

## Monumantoù ha traoù heverk

* Iliz katolik Sant Denez.

## Emdroadur ar boblañs 1962-2008

Niver a annezidi

## Notennoù ha daveoù

* ↑ Skeudennoù - Clochers de France
# Serfilh

Ar serfilh zo plant, o anv spesad Anthriscus cerefolium, dezho delioù glas-flamm a seblant bout drailhet ken-ha-ken, hag a vez lakaet er meuzioù da reiñ blaz.

## Anvioù all

Kerbel a vez graet anezho en alamaneg, cherfeuil e gallo, chervil e saozneg, cerafolio e spagnoleg, ha cerfoglio en italianeg.

## A-benn gouzout hiroc'h

* Toil'd'épices - Serfilh
# Serf

Serf (c. 500 – c. 583), Servanus e latin ha diwar-se Servan e galleg, a oa ur sant brezhon eus an Hanternoz kozh.
Martezeañ a c'haller, diwar e anv, e oa sklav a orin, marteze gant ar Romaned, pe e oa roman a ouenn, met n'eus netra sur ha n'ouzer ket nemeur a dra diwar e benn. Pegoulz e veve n'eo ket re sur ivez, dislavaroù zo hervez ar mojennoù. Avielañ a reas kornôg Fife ha sevel un abati e Cuileann Ros. Abostol Inizi Orc'h a vez lavaret anezhañ, met n'eo ket gwirheñvel hervez an istorourien. Lidet e vez d'ar 1añ a viz Gouhere.

## Mojennoù

Hervez David Hugh Farmer n'eus nemet diwirheñvelderioù en e vojenn. Mab e oa da Eliud, roue Kenaan, ha d'e wreg Alphia, merc'h roue Arabia. Divugel e voent pellamzer, met a-benn ar fin o devoe daou vab, ha Serf an eil anezhe. Mont a reas ar paotr da Roma, ha ken santel e oa e vrud ma voe anvet da bab. Seizh vloaz e chomas eno.
Dilezel a reas e garg, ha beajiñ dre C'halia hag Enez Vreizh kent degouezhout e Bro-Skos (ha ne oa ket anezhi c'hoazh). Neuze en em gavas gant Adomnán Iona, abad Iona, a ziskouezas dezhañ un enezenn e Loch Leven (anvet St Serf's Inch diwezhatoc'h ). D'an ampoent e vije bet an enezenn e-barzh rouantelezh pikt Fib (Fife). Serf a savas ur prioldi, anvet St Serf's Inch Priory en enezenn, ma chomas seizh vloaz.
Lec'h kreiz e labour a oa Cuileann Ros, a vije bet savet gant ar sant e-unan. E Dunning, e Strathearn, en dije lazhet un aerouant.

## Serf ha Mungo

Serf a vije bet kempred gant Mungo, anavezetoc'h e Breizh evel Kentigern, met n'hall ket bezañ bevet neuze en amzer Adomnán.
Hervez ar vojenn e oa ur briñsez vrezhon Theneva (pe Thenaw) a oa bet brazezet a-raok dimeziñ, hag a oa bet taolet eus lein un tornaod. Ne voe ket lazhet avat. Kavout a reas ur vag o tont d'hec'h arbenn. Ha hi sevel e-barzh. Hag evel-se e treizhas ar Firth of Forth da aochañ e Cuileann Ros ma voe graet war he zro gant Sant Serf, a voe tad-mager he mab Kentigern.
Hervez ur vojenn all e oa bet lazhet boc'hruzig Serf gant bugale fall, evit ma vije tamallet da Gentigern. Hag ar paotrig da reiñ buhez en-dro d'al loen kaezh.

## Lec'hanvadurezh

Stag eo e anv ivez ouzh iliz Saint Mungo's Church e-kichen Simonburn, e Northumberland.
Marteze eo liammet ivez ouzh Lanserf e Goueloù ; hervez La Chanson d'Aiquin ez eo stag ivez ouzh Sant-Servan e Bro-Sant-Maloù.

## Liammoù diavaez

* (en) Kingdom of Fife Tourist Board

## Notennoù

* ↑ "Legend is a farrago of wild impossibilities." David Hugh Farmer, The Oxford Dictionary of Saints (Oxford: Clarendon Press, 1978), 354.
* ↑ Simon Taylor, "Seventh-century Iona Abbots in Scottish Places", in Dauvit Broun and Thomas Owen Clancy (eds) Spes Scotorum: Hope of Scots. Saint Columba, Iona and Scotland (Edinburgh: T & T Clark, 1999), p. 66. This tradition would place Serf's floruit in the late 7th century.
# Serge Laforest

Serge Arcouët, gwelloc'h anavezet dindan e anv-pluenn Serge Laforest (a zo un droidigezh eus e anv-familh) a oa ur skrivagner breizhat eus romantoù polis ha spiañ. Ganet e oa e Naoned e 1916 ha marvet e 1983. Meur a anv-pluenn all en deus bet : Terry Stewart ha Russ Rasher da skouer. Gant ar memes anv-pluenn John-Silver Lee e oa eñ ha daou vignon anezhañ, ar skrivagnerien Thomas Narcejac et Léo Malet.
E dad Gontran Arcouët a oa ur pianoour brudet ha kelenn a rae e skol-sonerezh Naoned. Kregiñ a reas Serge da studiañ er skol hidrografiezh araok dont da vezañ romantour da vat. E 1948 e teuas da vezañ ar skrivagner kentañ e Frañs degemeret e-barzh ar Série noire, dindan an anv Terry Stewart.
Ouzhpenn 140 levr en deus skrivet .

## Mamennoù

* (en) David Coward, A history of French literature : from chanson de geste to cinema, Oxford, Blackwell, 2002, 606 p.

## Liammoù diavaez

* (fr) Narcejac sans Boileau, débuts inédits
* (fr) Terry Stewart, un Frenchie très américain
# Seretse Ian Khama

Seretse Ian Khama, ganet d'ar 27 a viz C'hwevrer 1953 e Chertsey (Surrey, Bro-Saoz), zo ur soudard hag ur politikour botswanat dilennet da brezidant Botswana e miz Ebrel 2008. Mab eo da Seretse Khama, prezidant kentañ ar vro ha gwelet evel tad an dizalc'hiezh. Studiet en deus e Zimbabwe, Eswatini ha Suis. Un diplom en deus tapet en akademiezh soudardel Sandhurst (Rouantelezh-Unanet). Addilennet eo da brezidant gant ar Parlamant d'ar 26 a viz Here 2014.
g • ka • kePrezidanted Botswana :
| Banniel Botswana | Seretse Khama • Quett Masire • Festus Mogae • Seretse Ian Khama | Banniel prezidanted Botswana |
# Seretse Khama

Seretse Khama (1 a viz Gouere 1921 - 13 a viz Gouere 1980) a oa ur politikour eus Botswana ha prezidant kentañ ar vro adalek an dizalc'hiezh betek e varv.
Ganet e oa bet en unan eus ar familhoù roueel galloudusañ eus gwarezveliezh Bechuanaland (anv Botswana kent an dizalc'hiezh). D'an oad a bevar bloaz e teuas da vezañ kgosi (roue). E studioù a reas e Suafrika hag e Breizh-Veur. Eno e timezas gant ar saozez Ruth Williams. Dre ne oa ket gouarnamant Suafrika evit asantiñ gwelet ur c'houblad a-seurt se, berzet gant politikerezh an apartheid, o ren en tu all eus e harzoù, e voe goulennet groñs digant Breizh-Veur skarzhañ anezhe diouzh Bechuanaland. Asantet e voe gant ar Saozon ha kaset ar c'houblad en harlu da Londrez e 1951. E 1956 e voe aotreet Khama hag e wreg da zistreiñ da Vechuanaland goude m'en doa asantet dilezel e garg a roue.
E 1961 e krouas e strollad politikel (ar Botswana Democratic Party) hag e 1965 e teuas da vezañ ministr kentañ Bechuanaland a voe adanvet Botswana. Kas a reas neuze e vro war-zu an dizalc'hiezh hag a voe embannet d'an 30 a viz Gwengolo 1966, Seretse Khama o vezañ prezidant ar Stad nevez.
E-pad e brezidantelezh e savas ur steuñv ekonomikel diazezet war an ezporzhiañ kig bevin, kouevr ha diamantoù. Etre 1966 ha 1980 e voe Botswana ar vro a greskas hec'h ekonomiezh ar buanañ er bed.
Mervel a reas diwar krign-bev an ilgreiz e 1980.
g • ka • kePrezidanted Botswana :
| Banniel Botswana | Seretse Khama • Quett Masire • Festus Mogae • Seretse Ian Khama | Banniel prezidanted Botswana |
# Serge

Serge zo un anv-badez gallek, saoznek ha nederlandek, kar d'an anv brezhonek Serj. Dont a ra eus al latin Sergius, anv ur sant kristen eus an IV$^e$ kantved. Ral eo er broioù saoznek, pa eo bet diouzh ar c'hiz er broioù gallek er XX$^{vet}$ kantved dre levezon an enbroidi rusian e Bro-C'hall.

## E yehoù all

* Serj e brezhoneg hag armenieg
* Sergei e ruseg

## Tud brudet
### Belgia

* Serge Vanderwaeren (g. 1964), mestrc'hoarier echedoù

### Breizh

* Serge Laforest (1916-1983), skrivagner romantoù-polis
* Serge Poignant (g. 1947), politikour
* Serge Duigou (g. 1948), istorour

### Bro-C'hall

* Serge Voronoff (1866–1951), surjian
* Serge Reggiani (1922-2004), kaner
* Serge Gainsbourg (1928-1991), kaner, sonaozer
* Serge Dassault (1925–2018), saver ha gwerzher armoù, miliarder, politiker
* Serge Klarsfeld (g. 1935), chaseour Nazied
* Serge Lama (g. 1943), kaner
* Serge Clerc (g. 1957), treser bannoù-treset
* Serge Blanco, c'hoarier rugbi
* Serge Betsen, c'hoarier rugbi

### Kebek

* Serge Ladouceur (g. 1952), filmaozer
# Serge Betsen

Ur c'hoarier rugbi a-vicher eo Serge Betsen.
D'ar 25 Meurzh 1974 eo ganet, e Kumba (Kameroun).
Trede linenn war an eskell eo.
48 dibab en deus bet gant skipailh rugby Frañs (45 poent ha 9 esa bet lakaet gantañ).
Goude bezañ c'hoariet c'hwezek vloaz dindan roched Biarritz Olympique e c'hoari e Londrez evit ar Wasps abaoe 2008.
# Serge Ladouceur

Serge Ladouceur zo ur rener-poltrijañ, sevener filmoù, skrivagner senario ha produour kebekat ganet d'ar 16 a viz Even 1952 e Sainte-Agathe-des-Monts (Kebek).

## Buhez

Brudet eo evit bezañ rener ar poltrijañ evit ar stirad skinwel Supernatural.

## Liammoù diavaez

* Serge Ladouceur war IMDb
* Twitter Serge Ladouceur
# Serge Vanderwaeren

Serge Vanderwaeren a zo bet ganet e 1964.
Mestrc'hoarier echedoù belgiat eo.
Kampion Belgia e voe e Geel e 1999, a-gevred gant Pieter Claesen.
2218 edo e renk Elo e miz Here 2007.

## Liammoù diavaez

* E fichenn FIDE
* E c'hoari e Chessgames
# São Vicente

São Vicente zo un anv-lec'h portugalek,

## Orin

Savet eo diwar anv ar sant katolik Visant Ferrer.

## Lec'hioù
### Brazil

* Enez São Vicente (Brazil) — e stad São Paulo

#### Kumunioù

Meur a gumun zo:
* São Vicente (Rio Grande do Norte) — e Rio Grande do Norte
* São Vicente (São Paulo) — e São Paulo
* São Vicente de Minas — e Minas Gerais
* São Vicente do Sul — e Rio Grande do Sul
* São Vicente Ferrer (Maranhão) — e Maranhão
* São Vicente Ferrer (Pernambuco) — e Pernambuco

#### Karterioù

* São Vicente (Barra Mansa) — e Barra Mansa
* São Vicente (Coronel Fabriciano) — e Coronel Fabriciano

### Distrigoù

* São Vicente de Paulo (Araruama) — e stad Rio de Janeiro
* São Vicente da Estrela — e Raul Soares, Minas Gerais

## Kab Glas

* Enez São Vicente (Kab Glas), un enezenn
* São Vicente (Kab Glas) — kumun

## Portugal

* São Vicente (Madeira) — bourk ha kumun e Madeira
* Kab São Vicente — e Vila do Bispo, en Algarve

### Parrezioù

* São Vicente (Abrantes)
* São Vicente (Braga)
* São Vicente (Chaves)
* São Vicente (freguesia)
* São Vicente (Guarda)
* São Vicente da Beira
* São Vicente de Aljubarrota
* São Vicente de Fora
* São Vicente de Lafões
* São Vicente de Pereira Jusã
* São Vicente de Pereira Jusã
* São Vicente de Távora
* São Vicente de Valongo
* São Vicente do Paul
* São Vicente do Penso
* São Vicente do Pigeiro
* São Vicente e Ventosa
* São Vicente Ferreira
* São Vicente de Alfena
* São Vicente de Boim (Lousada)
* São Vicente de Irivo
* São Vicente de Mascotelos

## São Tomé ha Príncipe

* São Vicente (São Tomé) en Enez São Tomé.
# Sègre-Ter

Sègre-Ter zo un departamantoù krouet gant Napoleone Buonaparte e Katalonia e miz Meurzh 1813, diwar gendeuziñ an daou zepartamant Sègre ha Ter. Girona e oa ar pennlec'h.
Goude aloubadeg Katalonia ar c'hreisteiz gant ar Spagnoled, e voe diskaret an departamant d'an 10 a viz Meurzh 1814.

## Pennad kar

* Listenn departamantoù gall Katalonia
# São Tomé ha Príncipe

São Tomé ha Príncipe (São Tomé e Príncipe [sɐ̃ũ tu'mɛ i 'pɾı̃sɨpɨ] e portugaleg), ent-ofisiel Republik Demokratel São Tomé ha Príncipe, zo un enezeg hag ur Stad e Pleg-mor Ginea, a-vaez da aodoù Afrika. Div enezenn bennañ zo : São Tomé ha Príncipe, 140 [[metr|km] an eil diouzh eben, ha tremen 200 km o-div diouzh aodoù Gabon. Dre ma’z eo un enezeg n’he deus harzoù douarel gant bro all ebet ; Gabon, Ginea ar C'heheder, Kameroun ha Nigeria eo ar Stadoù tostañ, war douar-bras Afrika.
Stummet eo bet an enezeg gant un aradennad menezioù-tan kozh. São Tomé, an enez vrasañ, zo tre en hanternoz d’ar c’heheder. Anvet e voe evel-se en enor da sant Tomaz, gant ergerzherien deuet eus Portugal hag a erruas dirazi da zevezh gouel ar sant.
São Tomé ha Príncipe eo ar Stad vihanañ (e-keñver poblañs) a zo en Afrika. Bez' ez eo ivez ar vro bortugalek vihanañ a zo er bed.

## An inizi

| Div enezenn vrasañ São Tomé ha Príncipe | São Tomé (850 km²) Principe (142 km²), An inizi bihan : Cabras Sete Pedras Santana Quixibá Rolas Gabado Coco |

## Istor

Dizoloet e voe an enezeg gant moraerien bortugalar, João de Santarém ha Pedro Escobar, etre 1469 ha 1472. Trevadennet e voe São Tomé adalek 1493 gant Alvaro Caminha, en doa resevet an douar-se digant roue Portugal. Príncipe a voe aloubet un nebeud bloavezhioù diwezhatoc’h, e 1500. E-kreiz ar XVI$^{vet}$ kantved e oa deuet an enezeg, diwar-bouez labour ar sklaved, da vezañ ar vro ma veze gounezet ar muiañ a sukr en Afrika.
E 1876 e voe lakaet fin d’ar sklaverezh, met heñvel a-walc’h e chomas al labour evit an dud zu. En XX$^{vet}$ kantved e c’hoarvezas ganto meur a emsavadeg a voe mouget dre nerzh bep taol.
Goude Dispac’h ar Jenoflez e Portugal e teuas São Tomé ha Príncipe da vezañ ur stad dizalc’h d’an 12 a viz Gouere 1975.

## Yezhoù

* Goude ar portugaleg ofisiel ez eo ar c'reoleg forro ar yezh a vez komzet gant ar brasañ niver a dud en inizi.
Tiriadoù dalc'het Ceuta • Inizi Kanariez • Madeira • Melilla • Mayotte • Reünion • Saint Helena • Inizi Tchagos
a vo kavet e Wikimedia Commons.
# São Vicente (Kab Glas)

São Vicente zo ur gumun eus ar C'hab Glas. Div enezenn a ya d'ober anezhi : São Vicente ha Santa Luzia.
g • ka • ke Kumunioù ar C'hab Glas :
| Kumunioù | Boa Vista · Brava · Maio · Mosteiros · Paul · Porto Novo · Praia · Ribeira Brava · Ribeira Grande · Ribeira Grande de Santiago · Sal · Santa Catarina · Santa Catarina do Fogo · Santa Cruz · São Domingos · São Filipe · São Lourenço dos Órgãos · São Miguel · São Salvador do Mundo · São Vicente · Tarrafal · Tarrafal de São Nicolau |
# Sèvre

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Sèvre a zo anv gallek div stêr e Bro-C'hall:
* ar Sevr, pe Sèvre nantaise, a ya da aberiñ el Liger e Naoned ;
* ar Sèvre niortaise, a dreuz Deux-Sèvres dre Niort hag ar Marais poitevin hag a ra ar vevenn etre an daou zepartamant gall Vendée ha Charente-Maritime, a-raok aberiñ er Meurvor Atlantel er Baie de l'Aiguillon.

## Departamant

Diwar anvioù an div stêr eo e teu anv an departamant Deux-Sèvres.

## Gwin

* Muscadet Sèvre et Maine

## Pennad kar

* Sèvres, kumun c'hall
# Sèvre niortaise

Ar Sèvre niortaise zo ur stêr eus Poatev hag Aunis, e kornôg Bro-C'hall hag a ya da aberiñ er Meurvor Atlantel.
Adstêr dezhi eo ar Vendée .

## Red

Departamantoù treuzet :
* Deux-Sèvres (79)
* Vendée (85)
* Charente-Maritime (17)
Kumunioù treuzet :
* Sepvret (79)
* Chey (79)
* Exoudun (79)
* La Mothe-Saint-Héray (79)
* Saint-Maixent-l'École (79)
* La Crèche (79)
* François (79)
* Chauray (79)
* Saint-Gelais (79)
* Échiré (79)
* Saint-Maxire (79)
* Sciecq (79)
* Niort (79)
* Magné (79)
* Coulon (79)
* Arçais (79)
* Damvix (85)
* Maillé (85)
* L'Île-d'Elle (85)
* Marans (17)
# Sègre

Ar Sègre a oa anv un departamant gall e Katalonia, krouet d'ar 26 a viz Genver 1812, e-pad ma oa dalc'het Bro-Spagn gant armeoù Napoléon Bonaparte.
Dont a rae anv an departamant diwar hini ar stêr Segre (Sègre e galleg), adstêr d'an Ebre (Èbre e galleg). Savet e oa an departamant gant an douaroù treuzet gant ar stêrioù Segre ha Llobregat, hag Andorra ivez a oa ennañ. Ar Vall d'Aran avat a oa bet staget ouzh departamant gall an Haute-Garonne.
Puigcerdà a oa ar pennlec'h, ha Talarn, Solsona ha Cervera a oa pennlec'hioù-arondisamant.
Diskaret e voe an departamant e 1814, pa'z eas kuit an armeoù gall a oa e Spagn abaoe 1807.
# São Vicente de Fora

São Vicente de Fora zo ur barrez kozh e kumun Lisboa e Portugal. 3 539 a oa enni e 2011, ha 0,32 km² dindani. Enni emañ iliz Santa Engrácia, Panteon Broadel.
E 2012 eo deuet da vout parrez São Vicente (Lisboa)
# Sèvremont

Sèvremont :
| Ar maerdi. ||
| Bro | Poatev |
| Melestradurezh ||
| Stad | Frañs |
| Rannvro | Pays de la Loire |
| Departamant | Vande |
| Arondisamant | La Roche-sur-Yon |
| Kanton | Les Herbiers |
| Kod kumun | 85090 |
| Kod post | 85700 |
| Maer Amzer gefridi | Jean-Louis Roy 2020-2026 |
| Etrekumuniezh | Pays des Herbiers |
| Lec'hienn web | https://www.sevremont.fr/ |
| Poblañsouriezh ||
| Poblañs | 6 417 ann. (2020) |
| Stankter | 72 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 99 m — brasañ 290 m |
| Gorread | 89,02 km² |
| kemmañ |
Sèvremont a zo ur gumun e departamant Vande, e Bro-C'hall.

## Istor
### XXI$^{vet}$ kantved

* E 2016 e voe bodet kumunioù Les Châtelliers-Châteaumur, La Flocellière, La Pommeraie-sur-Sèvre ha Saint-Michel-Mont-Mercure e kumun nevez Sèvremont.

## Pennadoù kar

* Les Châtelliers-Châteaumur,
* La Flocellière,
* La Pommeraie-sur-Sèvre,
* Saint-Michel-Mont-Mercure.

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Cassini - EHESS
# São Tomé de Meliapor

São Tomé de Meliapore, pe Meliapor, zo anv un drevadenn gozh da Bortugal en Indez, entre 1523 ha 1662, hag ivez entre 1687 ha 1749. En aod reter India e oa, war lez ar stêr Adyar.

## An anv

Anvet e voe diwar anv Sant Tomaz, an abostol, a deuas di da weladenniñ Yuzevien hag a vevas er vro, etre ar bloavezhioù 52 ha 70, hervez ar vojenn. Merzheriet e voe ha beziet eno. En e anv emañ an iliz vras. Dindan a aoter vras emañ bez ar sant.

## Istor berr an drevadenn

Kemeret e voe kêr gant Portugaliz e 1523. Izelvroiz a ziazezas nepell, en hanternoz, e-kichen Pulicat, en 1612. Chom a reas Portugaliz eno betek 1749. Neuze e teuas ar Saozon a vestronias ar vro betek kreiz an XXvet kantved, war-bouez ar bloavezhioù 1662-1687, ma renas sultan Golconde, daoust ma tremenas ar C'hallaoued ivez ha ma chomjont ur pennadig (1672-1674).

## Hiziv

Hiziv eo anvet Mylapore e saozneg (Tamil: மயிலாப்பூர் Mayilāppūr) hag ur rann eo, pe karter, eus kêr Chennai, kêr-benn Tamil Nadu. Gwechall e oa anvet Vedapuri.
E-lec'h iliz portugalat ar XVIvet kantved ez eus un iliz all hiziv, savet gant ar Saozon en 1893. Abaoe 1952 eo iliz-veur arc'heskopti Madras-Mylapore.
# Rémilly

Rémilly zo anv meur a lec'h e Bro-C'hall.
* Rémilly (Moselle), kumun en departamant Moselle
* Remilly (Nièvre), kumun en departamant Nièvre
# Rémi Maréval

Rémi Maréval a zo ur c'hoarier mell-droad ganet d'ar 24 a viz C'hwevrer 1983 e Domont. Difenner kleiz eo e skipailh mell-droad Naoned.
Goude ar bloavezh 2006-2007 (lakaet oa bet a-gostez gant ar gourdoner A.Fallette), e oa dilabour Rémi Maréval dre ma echue e gevrat labour, en em c'hourdonañ a reas gant an UNFP.
D'an 9 a viz Gouhere 2007, e sin ur c'hontrad gant an FK Naoned evit ur bloavezh.

## Kluboù

* 1997-01 : Patrom:Union Sportive de Chantilly
* 2001-04 : Patrom:AS Beauvais
* 2004-05 : Patrom:Gazélec Ajaccio
* 2005-07 : Patrom:Tours Football Club
* Abaoe Gouhere 2007 : FK Naoned

## Statistikoù

* 65 krogad (2 bal) e Ligue 2
* 77 krogad (1 bal) e National
* (Paouezet d'an 23 a viz eost 2007)

## Daveoù

* ↑ (fr) Rémi Maréval rejoint le FC Nantes, lec'hienn ofisiel an FK Naoned
# Résistance intérieure française

Ar Résistance intérieure française, anvet e Bro-C'hall ar Rezistañs, a vez graet eus hollad ar strolladoù, aozadurioù kuzh o devoa kendalc"het ar stourm e-pad an Eil Brezel-bed a-enep nerzhioù an Ahel hag ar genlabourerien war an tiriad gall etre arsav-brezel an 22 a viz Even 1940 hag an Dieubidigezh e 1944.
Ar stourm-se e oa hini an obererezhioù spiañ, sabotaj pe oberiadurioù milourel a-enep an nerzhioù dalc'hidigezh (dreist-holl an Alamanted) met ivez a-enep nerzhioù Renad Vichy. Bez e oa ivez ul lodenn trevour d'ar stourm, unan nann feuls evel hini ar moullerezhioù kuzh, embann an traktoù, produiñ falspaperioù, aozañ harzoù-labour ha manifestadegoù, krouiñ rouedadoù evit sikour ar brizonidi tec'het, ar re enebet ouzh an STO hag ar yuzevien heskinet.

## E Breizh
### Komunourien

Bez ez eus ur c'hoant da sevel aozadurioù lec'hel kerkent ha kroget ar Rezistañs. E Breizh, ar c'homunour Auguste Havez (bet sekretour ar strollad kannaded komunour er vodadeg vroadel) a embannas d'an 22 a viz Even 1940 : « [...] Il n'y aura pas de répit avant d'avoir bouté les bottes hitlériennes hors de notre pays [...] ».

### Spagnoliz ruz ha du

E Breizh ez eus ul lodenn eus ar Rezistañs a voe savet gant republikaned spagnol, dreist-holl anarkourien ha sokialourien repuet er vro goude Brezel Spagn.

### Emsaverien

Emsaverien a bep seurt o deus bet kemeret perzh er Rezistañs.

## Estrenien
### Republikaned Spagn

Makizoù ar su a zo leun a republikaned spagnol a oa tec'het rak Franco goude Brezel Spagn, milieroù anezho, komunourien (Luis Fernandez, hag all.) pe anarkourien. E Breizh (Roque Carrion, hag all.) pe er Cévennes pe e Poitiers, Bourdel, Angoulême, Avignon, Montélimar, Valence, Annecy. Bez' e oa ur "batailhon Gernika", savet gant repuidi spagnol hag euskarat. Al labourerien estren Main-d'œuvre immigrée (Celestino Alfonso...) a vo diazez hag a zegemero darn eus ar repuidi. Kêr Foix a voe dieubet gant Spagnoliz nemetken.

## Notennoù ha daveennoù

* ↑ Pharand (2001), pajenn 169.